open-index/open-wikipedia-markdown huggingface dataset:
Χέρμαν Μπρέμερ

Ο **Χέρμαν Μπρέμερ** (, 14 Αυγούστου 1826 – 28 Δεκεμβρίου 1889) ήταν Γερμανός ιατρός που ίδρυσε το πρώτο γερμανικό σανατόριο για τη συστηματική αγωγή των ασθενούντων από φυματίωση.

Γεννήθηκε στο χωριό Κουρτς της Πρωσικής Σιλεσίας, το σημερινό Κούρτσουφ της Πολωνίας (κοντά στο Στσέλιν). Σπούδασε μαθηματικά, αστρονομία και φυσική ιστορία στο Πανεπιστήμιο του Μπρέσλαου, το σημερινό Πανεπιστήμιο του Βρότσουαφ, από το 1847 έως το 1850. Αν και εγκαταστάθηκε στο Βερολίνο για να εργασθεί σε μια βοτανική συλλογή το 1850, εγκατέλειψε τη φυσική ιστορία και αφοσιώθηκε σε σπουδές ιατρικής στο University of Berlin, παίρνοντας διδακτορικό το 1853. Ο λόγος, σύμφωνα με άλλες πηγές ήταν ότι όντας ακόμα στη Σιλεσία είχε προσβληθεί ο ίδιος από φυματίωση και τον συμβούλευσαν να αναζητήσει ένα πιο υγιεινό κλίμα. Πήγε στα Ιμαλάια, έγινε καλά και συνέχισε τις σπουδές του.

## Παραπομπές


Κατηγορία:Γερμανοί ιατροί
Κατηγορία:Πνευμονολόγοι
Nardi FN.310

Το **Nardi FN.310** ήταν μονοκινητήριο μονοπλάνο το οποίο ανέπτυξε η ιταλική εταιρεία Fratelli Nardi έχοντας σαν βάση το μεγαλύτερων διαστάσεων Nardi FN.305. Προωθούνταν από αστεροειδή κινητήρα Fiat A.70S που μπορούσε να αποδώσει έως και 200&nbsp;hp. Το πρωτότυπο πέταξε για πρώτη φορά το 1936 και ο τύπος διατέθηκε ως τετραθέσιο αεροσκάφος γενικής χρήσης ή ως ασθενοφόρο.

## Παραπομπές


## Βιβλιογραφία
* 

## Εξωτερικοί σύνδεσμοι
* 

FN.310
Κατηγορία:Αεροσκάφη γενικής χρήσης
Επίπεδη τριγωνική μοριακή γεωμετρία

Στη χημεία, η **επίπεδη τριγωνική μοριακή γεωμετρία** (trigonal planar molecular geometry) είναι μια μοριακή γεωμετρία με ένα άτομο στο κέντρο και τρία άτομα στις γωνίες ενός ισόπλευρου τριγώνου, που ονομάζονται περιφερειακά άτομα, όλα σε ένα επίπεδο. Σε ένα ιδανικό επίπεδο τριγωνικό είδος, και τα τρία προσδέματα είναι ταυτόσημα και όλες οι γωνίες δεσμών είναι 120°. Τέτοια είδη ανήκουν στην ομάδα σημείων D3h. Μόρια όπου τα τρία προσδέματα δεν είναι ταυτόσημα, όπως η H<sub>2</sub>CO, αποκλίνουν από αυτήν την ιδανική γεωμετρία. Παραδείγματα μορίων με επίπεδη τριγωνική γεωμετρία περιλαμβάνουν το τριφθοριούχο βόριο (BF3), τη φορμαλδεΰδη (H2CO), το φωσγένιο (COCl2), και το τριοξείδιο του θείου (SO3). Μερικά ιόντα με επίπεδη τριγωνική γεωμετρία περιλαμβάνουν το νιτρικό ιόν (), ανθρακικό ιόν () και το γουανιδίνιο (). Στην οργανική χημεία, τα επίπεδα, με τριπλή σύνδεση κέντρα άνθρακα που είναι επίπεδα τριγωνικά περιγράφονται συχνά ως έχοντα υβριδισμό sp2.

Η αναστροφή αζώτου είναι η παραμόρφωση των πυραμιδικών αμινών μέσω μιας επίπεδης τριγωνικής μεταβατικής κατάστασης.

Η **πυραμιδοποίηση** (Pyramidalization) είναι μια παραμόρφωση αυτού του μοριακού σχήματος προς μια τετραεδρική μοριακή γεωμετρία. Ένας τρόπος για να παρατηρήσουμε αυτή την παραμόρφωση είναι σε πυραμιδικά αλκένια.

## Δείτε επίσης
*Μοριακή γεωμετρία
*Θεωρία VSEPR
*Μέθοδος AXE

## Παραπομπές


## Εξωτερικοί σύνδεσμοι
*3D Chem Chemistry, Structures, and 3D Molecules
*Indiana University Molecular Structure Center
* Interactive molecular examples for point groups
*Molecular Modeling
*Animated Trigonal Planar Visual

Κατηγορία:Μοριακή γεωμετρία
Χρίστου Νικολαΐδης

Ο **Χρίστου (Χρίστος) Νικολαΐδης** (2 Σεπτεμβρίου 1908, Κωνστάντζα - 1991, Βουκουρέστι) ήταν Ρουμάνος ηθοποιός κωμωδίας (θέατρο, κινηματογράφος, τηλεόραση) και συγγραφέας Ελληνικής καταγωγής.

## Βιογραφία
Γεννήθηκε στην Κωνστάντζα στις 2 Σεπτεμβρίου 1908 από ελληνική οικογένεια. Ο πατέρας του ήταν μέλος της επιτροπής της Ελληνικής Κοινότητας Κωνστάντζας για μεγάλο χρονικό διάστημα. Χάρη σε αυτόν και σε άλλους Έλληνες, ιδρύθηκε στην Κωνστάντζα θεατρική ομάδα ερασιτεχνών ηθοποιών.

Φοίτησε στο Ωδείο Μουσικής και Δραματικής Τέχνης. Έκανε το ντεμπούτο του στο Ρόμαν, στο διάσημο έργο "*Take, Ianke și Cadâr*". Πρωταγωνίστησε στις ταινίες: «*Dragoste la zero grade*», «*Directorul nostru» και «Mofturi 1900*».

## Βραβεία
*Τάγμα Εργασίας Γ΄ Τάξης (6 Αυγούστου 1956)
*Τίτλος του Ομότιμου Καλλιτέχνη (28 Μαρτίου 1962) «για πολύτιμα επιτεύγματα στον καλλιτεχνικό τομέα»

## Φιλμογραφία
### Ως ηθοποιός
* *Directorul nostru* (1955) 
* *Mofturi 1900* (1965)
* *Starea de leșin* (1969)
* *Cupletul zilei* (1970) 
* *Anecdota* (1972)
* *Vicleniile lui Scapin* (1972) 
* *Hoțul invizibil* / (1973)
* *Vreau să spun!...* (1974)
* *Roșcovanul* (1976)
* *Un text cu bucluc* (1976)
* *Toate pânzele sus (film)* (1977)

### Ως σεναριογράφος
* *Vacanță la mare* (1963) 
* *Dragoste la zero grade* (1964) 
* *Starea de leșin* (1969)

## Παραπομπές


## Εξωτερικός σύνδεσμος
*

Κατηγορία:Ρουμάνοι ηθοποιοί
Κατηγορία:Ρουμάνοι συγγραφείς
Κατηγορία:Ρουμάνοι ελληνικής καταγωγής
Σιδηροδρομικός Σταθμός Μαρίνας Φλώρινας

O **Σιδηροδρομικός Σταθμός Μαρίνας** αποτελεί τον ανενεργό σιδηροδρομικό σταθμό του οικισμού Μαρίνα στον Νομό Φλώρινας. Οι υποδομές της στάσης κατασκευάστηκαν κατά τη διάρκεια του 20ού αιώνα και εκτείνονται επί της σιδηροδρομικής γραμμής Μεσονησίου – Νέου Καυκάσου, η οποία μέχρι το 1931 αποτελούσε τμήμα της αρχικής σιδηροδρομικής γραμμής Θεσσαλονίκης – Μοναστηρίου.

Η στάση αποτελείται από ένα μικρό κτήριο επιβατών, συνοδευόμενο από μία αποβάθρα, ενώ από το 1994 δεν εξυπηρετεί πλέον επιβατικά δρομολόγια, ως αποτέλεσμα της παύσης λειτουργίας της εν λόγω σιδηροδρομικής γραμμής.

## Ιστορικό

### 19ος – 20ός αιώνας
Η σιδηροδρομική στάση βρίσκεται κατά μήκος της σιδηροδρομικής γραμμής Μεσονησίου – Νέου Καυκάσου, η οποία κατασκευάστηκε το 1894 από την Οθωμανική Αυτοκρατορία, στο πλαίσιο της προσπάθειας βελτίωσης των συγκοινωνιών στην περιοχή της Δυτικής Μακεδονίας. Η συγκεκριμένη γραμμή διαδραμάτισε καθοριστικό ρόλο στην οικονομική και στρατιωτική ανάπτυξη της περιοχής, ιδίως κατά τους Βαλκανικούς Πολέμους, προσφέροντας ταχεία μεταφορά στρατευμάτων και εμπορευμάτων.

Η επιβατική στάση στη Μαρίνα κατασκευάστηκε μεταγενέστερα, κατά το δεύτερο μισό του 20ού αιώνα, για να εξυπηρετεί τοπικά επιβατικά δρομολόγια. Ωστόσο, η παύση λειτουργίας της γραμμής τη δεκαετία του 1990 οδήγησε και στην απενεργοποίηση της συγκεκριμένης υποδομής.

### 21ος αιώνας
Μεταξύ 2003 και 2006, πραγματοποιήθηκαν εργασίες αναβάθμισης κατά μήκος της σιδηροδρομικής γραμμής Μεσονησίου – Νέου Καυκάσου, στο πλαίσιο ευρύτερων έργων εκσυγχρονισμού του σιδηροδρομικού δικτύου. Ωστόσο, η επιβατική στάση της *Μαρίνας* δεν επανεντάχθηκε σε τακτική λειτουργία, καθώς η γραμμή δεν επανήλθε ποτέ σε μόνιμη συγκοινωνιακή λειτουργία.

## Δομή Στάσης
Η στάση αποτελείται από ένα λιτό επιβατικό κτίσμα και μία μονή αποβάθρα, μπροστά από την οποία διέρχεται μία μόνο σιδηροτροχιά, ενώ δεν διαθέτει παρακαμπτήριες γραμμές ή άλλες βοηθητικές υποδομές. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:
κέντρο|χωρίς-πλαίσιο|950x950εσ

## Υπηρεσίες
Σήμερα, η *Σιδηροδρομική Στάση Μαρίνας* δεν εξυπηρετεί σιδηροδρομικά δρομολόγια και δεν εντάσσεται στο ενεργό δίκτυο του ΟΣΕ, παραμένοντας ανενεργή.

## Παραπομπές
Κατηγορία:Σιδηροδρομική γραμμή Μεσονησίου - Νέου Καυκάσου
Κατηγορία:Σιδηροδρομικοί σταθμοί στη Φλώρινα
Σιδηροδρομικός Σταθμός Παπαγιάννη

Ο **Σιδηροδρομικός Σταθμός Παπαγιάννη** αποτελούσε τον σιδηροδρομικό σταθμό του ομώνυμου οικισμό του Παπαγιάννη στον Νομό Φλώρινας. Οι υποδομές της σιδηροδρομικής στάσης κατασκευάστηκαν κατά την διάρκεια του 20ου αιώνα και έκτοτε εκτείνονται επί της σιδηροδρομικής γραμμής Μεσονησίου – Νέου Καυκάσου, η οποία μέχρι το 1931 αποτελούσε τμήμα της σιδηροδρομικής γραμμής  Θεσσαλονίκης – Μοναστηρίου.

Η στάση αποτελείται από ένα μικρό κτίσμα επιβατών συνοδευόμενο από μια αποβάθρα, ενώ από το 1994 δεν εξυπηρετεί αμαξοστοιχίες ως επακόλουθο της αναστολής λειτουργίας της συγκεκριμένης σιδηροδρομικής γραμμής.

## Ιστορικό

### 19ος – 20ός αιώνας
Η σιδηροδρομική στάση εκτείνεται επί της σιδηροδρομικής γραμμής Μεσονησίου – Νέου Καυκάσου, που αποτελούσε τμήμα της ευρύτερης σιδηροδρομικής γραμμής Θεσσαλονίκης – Μοναστηρίου.Ο συγκεκριμένος άξονας κατασκευάστηκε το 1894 από την Οθωμανική Αυτοκρατορία με σκοπό τη βελτίωση των συγκοινωνιών στην ευρύτερη περιοχή και διαδραμάτισε καθοριστικό ρόλο στην ανάπτυξη του τόπου και συνέβαλε ουσιαστικά στις στρατιωτικές επιχειρήσεις των Βαλκανικών Πολέμων, προσφέροντας ταχεία και ασφαλή μεταφορά στρατευμάτων, επιβατών και εμπορευμάτων.

Μετά τον Β' Παγκόσμιο Πόλεμο, κατασκευάστηκε η επιβατική στάση στον Παπαγιάννη με σκοπό να εξυπηρετείτε από τοπικά επιβατικά δρομολόγια, ωστόσο, τη δεκαετία του 1990, με την παύση λειτουργίας της γραμμής Μεσονησίου – Νέου Καυκάσου, τέθηκε εκτός δικτύου και η συγκεκριμένη υποδομή.

### 21ος αιώνας
Ανάμεσα στο 2003 και το 2006, διεξήχθησαν παρεμβάσεις εκσυγχρονισμού της σιδηροδρομικής γραμμής στο πλαίσιο αναβάθμισης του συνολικού άξονα, ωστόσο με εξαίρεση αποσπασματικές κυκλοφορίες, η γραμμή δεν τέθηκε ποτέ έκτοτε σε μόνιμη λειτουργία.

## Δομή Σταθμού
Ο σταθμός αποτελείται από ένα κτίσμα για επιβάτες και μια αποβάθρα, μπροστά από την οποία υπάρχει μία μόνο σιδηροτροχιά, χωρίς δευτερεύουσες γραμμές ή παρακαμπτήριες. Παρακάτω παρατίθεται τοπογραφική απεικόνιση του κτηριακού συγκροτήματος του σταθμού:χωρίς-πλαίσιο|948x948εσ

## Υπηρεσίες
Σήμερα, ο *Σιδηροδρομικός Σταθμός* *Παπαγιάννη* δεν εξυπηρετεί δρομολόγια και δεν διαδραματίζει ρόλο στη σιδηροδρομική κυκλοφορία της περιοχής.

## Παραπομπές
Κατηγορία:Σιδηροδρομικοί σταθμοί στη Φλώρινα
Κατηγορία:Σιδηροδρομική γραμμή Μεσονησίου - Νέου Καυκάσου
Αννέτα (όνομα)

Το **Αννέτα** ή **Ανέτα** είναι ένα γυναικείο όνομα, το οποίο στα Ελληνικά χρησιμοποιείται συνήθως ως χαϊδευτικό του *Άννα.*  Παραλλαγές του ονόματος σε διάφορες γλώσσες είναι τα *Ανέτ* και *Ανέτε.*

## Άτομα με το όνομα Ανέτα
* Ανέτα Γκερμάνοβα (1975-), Βουλγάρα πετοσφαιρίστρια 
* Αννέτα Καββαδία (1966-), Ελληνίδα δημοσιογράφος και πολιτικός 
* Ανέτ Κέλερμαν (1886-1975), Αυστραλή κολυμβήτρια, ηθοποιός και συγγραφέας 
* Ανέτα Κονιέτσνα (1978-), Πολωνή αθλήτρια του κανόε 
* Αννέτα Κυρίδου (1998-), Ελληνίδα κωπηλάτρια 
* Ανέτ Μιτσέλ (1971-), Μεξικανή ηθοποιός και μοντέλο 
* Ανέτ Μπένινγκ (1958-), Αμερικανίδα ηθοποιός 
* Ανέτ Μποζ (1986-) Ουγγαρέζα πολιτικός 
* Αννέτα Σεκρέβε (1972-), πριγκίπισσα της Οράγγης-Νάσσαου 
* Ανέτε φον Ντρόστε-Χίλσοφ (1797-1848), Γερμανίδα λογοτέχνιδα και συνθέτρια 

## Φανταστικοί χαρακτήρες

* Αννέτα, νεαρή μοδίστρα που ζει σε μια αυλή μαζί με τη γριά τυφλή μητέρα της και ένα ζευγάρι Αρμένηδων στο θεατρικό έργο "Οι Κούρδοι" (1897) του Γιάννη Καμπύση 
* Αννέτα, κεντρικό πρόσωπο στο ρομαντικό δράμα “Ρωμαίος και Αννέτα” (Romeo and Jeannette, 1945) του Γάλλου Ζαν Ανούιγ 
* Αννέτα (Βούλα Ζουμπουλάκη), τραγουδίστρια στο ίδιο κέντρο που τραγουδά και η Στέλλα (Μελίνα Μερκούρη), την οποία ζηλεύει, στο αισθηματικό δράμα *[[Στέλλα (ταινία)|Στέλλα]]* (1955) του Μιχάλη Κακογιάννη  που βασίζεται στο θεατρικό έργο του Ιάκωβου Καμπανέλλη «Η Στέλλα με τα κόκκινα γάντια» (1954)  και είναι εμπνευσμένη από τον μύθο της Κάρμεν
* Αννέτα (Φλωρέττα Ζάννα), αδελφή του Λευτέρη (Δημήτρης Παπαμιχαήλ) που δουλεύει για να την προικίσει και να καταφέρει να παντρευτεί τον Νέστορα (Πέτρος Λοχαΐτης) στην αισθηματική κομεντί *[[Η αρχόντισσα κι ο αλήτης]]* (1968) σε σκηνοθεσία του Ντίνου Δημόπουλου και σενάριο του Λάκη Μιχαηλίδη 
* Ανέτ (Ντόνα Πέσκοου), κορίτσι μιας φτωχογειτονιάς στο Μπρούκλιν που ερωτεύεται τον ταλαντούχο χορευτή ντίσκο Τόνι (Τζον Τραβόλτα) στο αμερικανικό μουσικοχορευτικό δράμα *[[Πυρετός το Σαββατόβραδο]]* (*Saturday Night Fever**,* 1977) του Τζον Μπάνταμ 
* Αννέτα Μακρή (Άριελ Κωνσταντινίδη), ασφαλίστρια και φλερτ του Μάνθου (Βασίλης Κούκουρας) στην κωμική σειρά *[[Κωνσταντίνου και Ελένης]]* (1998-2000, ΑΝΤ1) των Χάρη Ρώμα και Άννας Χατζησοφιά σε σκηνοθεσία Κώστα Λυχναρά 
* Αννέτα Μπεζεντάκου (Δάφνη Λαμπρόγιαννη), κόρη της οικογένειας Μπεζεντάκου, που ζει στο πατρικό της με τον σύζυγο (Γεράσιμος Γεννατάς) και τον γιο της (Παναγιώτης Φιλιππαίος) στην κωμική σειρά ''Είσαι το ταίρι μου'' (2001-2002, Mega) σε σκηνοθεσία του Αντώνη Αγγελόπουλου και σενάριο Λευτέρη Παπαπέτρου 
* Αννέτα (Ανέτ) Ρουσσώ-Σεβαστού (Κάτια Δανδουλάκη), μητέρα του Μελέτη (Γιώργος Γεροντιδάκης) που τελικά αυτοκτονεί στην καθημερινή δραματική σειρά ''Άγριες μέλισσες'' (2019-2022, ΑΝΤ1) των Λευτέρη Χαρίτου, Σπύρου Μιχαλόπουλου και Σταμάτη Πατρώνη 

## Παραπομπές

Κατηγορία:Γυναικεία ονόματα
Κατηγορία:Υποκοριστικά ονόματα
Φλάβιος Οπτάτος

Ο **Φλάβιος Οπτάτος**, λατιν.: *Flavius Optatus* (απεβ. τον Σεπτέμβριο του 337 μ.Χ.) ήταν Ρωμαίος συγκλητικός, που διορίστηκε ύπατος το 334 μ.Χ. Πιθανότατα ήταν συγγενής του Αυτοκράτορα Κωνσταντίνου Α΄.

## Βιογραφία
Ο Οπτάτος ήταν αρχικά ρήτορας (ή όπως τον χαρακτήρισε ο Λιβάνιος, «διδάσκαλος των γραμμάτων») και διδάσκαλος του Λικινιανού, γιου του Αυτοκράτορα Λικινίου. Ο Λιβάνιος ισχυρίστηκε ότι μετά την πτώση του Λικινίου το 324 μ.Χ., ο Οπτάτος όφειλε τη συνεχιζόμενη εύνοιά του στην αυτοκρατορική Αυλή στην επιρροή τής συζύγου του, η οποία ήταν πρόθυμη να προσφέρει τις χάρες της, για να βοηθήσει τον Οπτάτο να προωθήσει τη σταδιοδορμία του. 

Ο Οπτάτος ήταν ένας από τους πρώτους που έλαβε τον ανανεωμένο τίτλο του *[[Πατρίκιοι|πατρικίου]]* από τον Αυτοκράτορα Κωνσταντίνο Α΄, ίσως ως ένδειξη της αλλαγής στην κοινωνική του θέση στην Αυλή, ή ίσως ως αναγνώριση των οικογενειακών του δεσμών με την αυτοκρατορική οικογένεια.  Προφανώς κατάφερε να γίνει αρκετά πλούσιος κατά τη διάρκεια της σταδιοδορμίας του στην αυτοκρατορική αυλή, και τελικά διορίστηκε *[[Ύπατος (Αρχαία Ρώμη)|ύπατος πρύτος]]* δίπλα στον Άμνιο Ανίκιο Παυλίνο ύπατο δεύτερο το 334. Ο Οπτάτος απεβίωσε το 337, κατά τη διάρκεια της εκκαθάρισης της αυτοκρατορικής οικογένειας και της Αυλής από τους γιους του Κωνσταντίνου Α΄, η οποία οδήγησε στον θάνατο του Ιουλίου Κωνστάντιου και του Δαλματίου. 

Ο Οπτάτος είχε σύζυγο, κόρη ενός πανδοχέα από την Παφλαγονία, και επομένως μπορεί να ήταν συγγενής τής μητέρας τού Κωνσταντίνου, Αγίας Ελένης.  Είχε επίσης δύο κουνιάδους, ένας εκ των οποίων ήταν ο πατέρας του Αγίου Οπτάτου Μιλέβης.

## Πηγές
* Μπαρνς, Τίμοθι Ντέιβιντ, *Κωνσταντίνος και Ευσέβιος* (1981)
* Kelly, Christopher, *Γραφειοκρατία και Διακυβέρνηση* στο *The Cambridge Companion to The Age of Constantine* (επιμ. Lenski, Noel) (2011)
* Martindale, JR· Jones, AH M, *Η Προσωπογραφία της Ύστερης Ρωμαϊκής Αυτοκρατορίας*, Τόμος I μ.Χ. 260–395, Cambridge University Press (1971)

## Αναφορές

Κατηγορία:Φλάβιοι
Κατηγορία:Πατρίκιοι
Κατηγορία:Δυναστεία του Κωνσταντίνου
Αφράνιος Αννιβαλιανός

Ο **Αφράνιος Αννιβαλιανός**, λατιν.: *Afranius Hannibalianus* (3ος αι.) ήταν ύπατος του 292, πραιτωριανός έπαρχος, συγκλητικός και στρατιωτικός αξιωματικός και διοικητής.

## Βιογραφία
Πιστεύεται ότι ανήκε σε οικογένεια που καταγόταν από τις ανατολικές επαρχίες της Ρωμαϊκής Αυτοκρατορίας. Ο Αννιβαλιανός ήταν στρατιωτικός διοικητής, που υπηρέτησε υπό τον Αυτοκράτορα Πρόβο (βασ. 276–282). Ήταν μέλος της τάξης των ιππέων (όπως σημειώνεται από την επίσημη αναφορά σε αυτόν ως *vir eminentissimus*, η οποία προοριζόταν για μέλη της τάξης των ιππέων), και έγινε δεκτός στους Συγκλητικούς πιθανότατα μόνο μετά το τέλος του Πρόβου το 282. 

Προήχθη στον βαθμό του πραιτωριανού έπαρχου της Δύσης το 286 υπό τον Μαξιμιανό Αυτοκράτορα στη Δύση, και εκείνο το έτος οδήγησε τους Αυτοκρατορικούς στρατούς στη νίκη επί των γερμανικών φυλών κατά μήκος του Ρήνου. Ο Αννιβαλιανός κατείχε αυτόν τον βαθμό πιθανώς μέχρι το 292, όταν διορίστηκε *[[Ύπατος (Αρχαία Ρώμη)|ύπατος πρώτος]]* μαζί με τον Ιούλιο Ασκληπιόδοτο ως *ύπατο δεύτερο*. Στη συνέχεια, από το 297 έως το 298, υπηρέτησε ως *[[Πολίαρχος|έπαρχος της πόλης]]* της Ρώμης.

Ο Αννιβαλιανός πιθανότατα ήταν νυμφευμένος με την Ευτροπία, η οποία τον χώρισε για να παντρευτεί τον Μαξιμιανό γύρω στο 280, αλλά αυτό έχει αμφισβητηθεί. Αν ναι, είχαν μία κόρη, τη Φλαβία Μαξιμιανή Θεοδώρα, η οποία παντρεύτηκε τον μελλοντικό Κωνστάντιο Α΄ τον Χλωρό καίσαρα, μετά Αυτοκράτορα στη Δύση. Έχει διατυπωθεί η εικασία ότι η αποδοχή τού νέου γάμου τής Ευτροπίας από τον Αννιβαλιανό, καθώς και η θέση του ως πεθερού του καίσαρα Κωνστάντιου Α΄ Χλωρού, εξηγούσαν την ταχεία άνοδό του στα διοικητικά αξιώματα της Αυτοκρατορίας. Αυτές οι θεωρίες έχουν αμφισβητηθεί από αρκετούς ιστορικούς, όπως ο Τίμοθι Μπαρνς, η Τζούλια Χίλνερ και ο Τζον Βάντερσποελ, με τον Χίλνερ και τον Βάντερσποελ να πιστεύουν ότι ο Αφράνιος ήταν αδελφός της Ευτροπίας. 

## Οικογένεια
Νυμφεύτηκε την Ευτροπία και μάλλον είχαν τέκνο:
* Φλαβία Μαξιμιανή Θεοδώρα, παντρεύτηκε τον Κωνστάντιο Α΄ Χλωρό καίσαρα, μετά Αύγουστο στη Δύση.

## Δείτε επίσης
* γένος Αφρανίων

## Αναφορές

## Πηγές
* Chastagnol, André, *Les Fastes de la Prefecture de Rome au Bas-Empire* (1962)
* Martindale, JR· Jones, AH M, *Η Προσωπογραφία της Ύστερης Ρωμαϊκής Αυτοκρατορίας*, Τόμος I μ.Χ. 260–395, Cambridge University Press (1971)

Κατηγορία:Πολίαρχοι Ρώμης
Κατηγορία:Ύστεροι Ρωμαϊκοί Αυτοκρατορικοί πολιτικοί αξιωματούχοι
Κατηγορία:Ύπατοι της Ρωμαϊκής Αυτοκρατορίας
Άμνιος Ανίκιος Παυλίνος

Ο **Άμνιος** Μάνιος Καισόνιος Νικόμαχος **Ανίκιος Παυλίνος** Ονώριος, λατιν.: Amnius Manius Caesonius Nicomachus Anicius Paulinus  Onorius (άκμασε 334–335 μ.Χ.) ήταν πολιτικός της Ρωμαϊκής Αυτοκρατορίας.

## Βιογραφία
Ο Άμ. Αν. Παυλίνος πιθανότατα ήταν γιος του Άμνιου Ανίκιου Ιουλιανού, υπάτου το 322, και ανιψιός του Σέξτου Ανίκιου Παυλίνου, υπάτου το 325. Ήταν επομένως μέλος του ''γένους των'' Ανικίων.

Ο Παυλίνος ήταν ύπατος το 334 και *[[Πολίαρχος|έπαρχος της πόλης]]* της Ρώμης το 334–335. Το 334 ανήγειρε έναν έφιππο ανδριάντα στον Αυτοκράτορα Κωνσταντίνο Α΄ στη Ρωμαϊκή Αγορά.  Ένα άγαλμα αφιερώθηκε σε αυτόν στην Αγορά του Τραϊανού, η επιγραφή του οποίου τιμά τον Παυλίνο για «την υψηλή καταγωγή του, την ευγλωττία του, τη δικαιοσύνη του και την καλή του κρίση, για τα οποία είναι γνωστός τόσο ιδιωτικά, όσο και δημόσια». 

## Οικογένεια
Ο Κρίστιαν Σετιπάνι  προσπάθησε να ανασυνθέσει τους οικογενειακούς δεσμούς του Παυλίνου. Σύμφωνα με τον Σετιπάνι, ο Παυλίνος ήταν νυμφευμένος με την Πινκία (γενν. π. το 305) ή, καλύτερα, με την Αυχενία. Η σύζυγός του ήταν ίσως κόρη του Πίνκιου (γενν*.* π. το 280 και στις αρχές του 4ου αιώνα) και της συζύγου του Καιϊονίας (γενν. 285 ή 290), η οποία με τη σειρά της ίσως κόρη του (Μάρκου) Καιϊονίου Πρόκουλου, υπάτου της Ρώμης το 289, και τής συζύγου του Αλφενίας Ιουλιανής.

Ήταν ίσως οι γονείς του Aνίκιου Αυχένιου Βάσου, *[[Πολίαρχος|επάρχου της πόλης]]* της Ρώμης το 382.

## Σημειώσεις


## Πηγές
* *PLRE* II, "Παυλίνος 14".
* Christian Settipani, *Les Ancêtres de Charlemagne* (Γαλλία: Éditions Christian, 1989).
* Christian Settipani, *Continuite Gentilice et Continuite Familiale Dans Les Familles Senatoriales Romaines, A L'Epoque Imperiale, Mythe et Realite* . Linacre, UK: Prosopographica et Genealogica, 2000. ILL. NYPL ASY (Ρώμη) 03-983.
* Christian Settipani, *Continuité gentilice et continuité familiale dans les familles sénatoriales romaines à l'époque impériale: Mythe et Réalité*, Prosopographica et Genealogica vol. 2 (Linacre College, Oxford, 2000), *Addenda et Corrigenda*

Κατηγορία:Πολίαρχοι Ρώμης
Βαλέριος Ρωμύλος

μικρογραφία|Ο τάφος του Βαλερίου Ρωμύλου κατά μήκος της Αππίας Οδού.

Ο Μάρκος Αυρήλιος **Βαλέριος Ρωμύλος**, λατιν.: *Marcus Aurelius Valerius Romulus* (απεβ. το 309), ήταν γιος του Μαξεντίου Ρωμαίου Αυτοκράτορα της Δύσης και της Βαλερίας Μαξιμίλλας, κόρης του Γαλέριου Ρωμαίου Αυτοκράτορα της Ανατολής από την πρώτη του σύζυγο. Μέσω τού πατέρα του, ήταν επίσης εγγονός του Μαξιμιανού Ρωμαίου Αυτοκράτορα της Δύσης, του οποίου προαπεβίωσε.

## Βιογραφία
Ο Βαλέριος Ρωμύλος έφερε τον τίτλο του ενδοξότατου νέου (*clarissimus puer)* στα νιάτα του και αργότερα του ευγενεστάτου ανδρός (*[[Νωβελίσσιμος|nobilissimus]] vir)*. Διετέλεσε ύπατος με τον πατέρα του το 308 και το 309. Το γεγονός ότι ο Μαξέντιος ήταν ο μόνος ύπατος για το έτος 310, υποδηλώνει ότι ο Βαλέριος απεβίωσε το 309. Τάφηκε σε τάφο κατά μήκος της Αππίας Οδού.  Μετά το τέλος του, η θέση του αναβαθμίστηκε σε θεού και ο πατέρας του αφιέρωσε σε αυτόν τον Ναό του Θεού Ρωμύλου κατά μήκος της Ιερής Οδού κοντά στη Ρωμαϊκή Αγορά. Επίσης εκδόθηκε μία σειρά αναμνηστικών νομισμάτων στο όνομά του, που απεικονίζουν ένα θολωτό ιερό με μία από τις πόρτες μισάνοιχτη και έναν αετό στην κορυφή. 

## Παραπομπές


## Πηγές
* DiMaio, Michael, "Maxentius (306–312 μ.Χ.)", ''De Imperatoribus Romanis''

Κατηγορία:Νωβελίσσιμοι
Κατηγορία:Ύπατοι της Ρωμαϊκής Αυτοκρατορίας
Κατηγορία:Δυναστεία του Κωνσταντίνου
Κατηγορία:Ρωμαίοι του 4ου αιώνα
Κατηγορία:Ρωμαίοι του 3ου αιώνα
Νιγρινιανός

Ο **Μάρκος Αυρήλιος Νιγρινιανός**, λατιν.: *Marcus Aurelius Nigrinianus* (απεβ. 284/285), ήταν εγγονός του Ρωμαίου Αυτοκράτορα Κάρου, ο οποίος απεβίωσε νέος. Θεοποιήθηκε από τον μεγαλύτερο γιο τού Κάρου, Καρίνο (ίσως πατέρα του Νιγρινιανού). Ήταν το τελευταίο μέλος Αυτοκρατορικής οικογένειας, που θεοποιήθηκε μετά θάνατον.

## Βιογραφία
Ο Νιγρινιανός θεωρείται γενικά ότι ήταν παιδί τού μεγαλύτερου γιου τού Κάρου, Καρίνου, ο οποίος εξέδωσε τα νομίσματα προς τιμήν του, αλλά θα μπορούσε να ήταν παιδί του νεότερου γιου του Κάρου, Νουμεριανού, ή της αδελφής τους Παυλίνας.  Μία χαμένη πλέον επιγραφή από το *[[Ρωμαϊκή Αγορά (Ρώμη)|Ρωμαϊκή Αγορά]]*, που δημιουργήθηκε γι' αυτόν από *τον perfectissimus rationalis* του Καρίνου, Γεμίμιο Φήστο, τον αποκαλεί απλώς *Divo Nigriniano nepoti Cari* (θεός Νιγρινιανός, εγγονός του Κάρου) χωρίς να αναφέρει τους γονείς του.    Αυτό οδηγεί τον ιστορικό Τζον Κεντ να αμφιβάλλει ότι ήταν γιος είτε του Καρίνου, είτε του Νουμεριανού. 

Έχει διατυπωθεί η εικασία ότι γεννήθηκε γύρω στα μέσα Οκτωβρίου του 284.  Εικάζεται ότι απεβίωσε σε παιδική ηλικία στα τέλη του 284 ή στις αρχές του 285. Μετά το τέλος του, τού δόθηκε θεϊκή ιδιότητα. 

## Έρευνα
Πριν από την ανακάλυψη τής αφιερωματικής επιγραφής ενός αγάλματος, που του είχε στήσει ο Φήστος, μερικές φορές εικαζόταν ότι ο Νιγρινιανός ήταν γιος του σφετεριστή Λεύκιου Δομιτίου Αλεξάνδρου, ο οποίος εξεγέρθηκε το 311 μ.Χ. 

## Αναφορές

## Πηγές
* Prosopographia Imperii Romani p.&nbsp;360.

## Εξωτερικοί σύνδεσμοι
* [Επισκόπηση των νομισμάτων του Νιγρινιανού](https://archive.today/20220803122007/http://www.keytoumbria.com/Umbria/Carus,_Carinus_and_Numerian_(282-5_AD).html)
* Νομίσματα της δυναστείας των Κάραν, συμπεριλαμβανομένου του Νιγρινιανού

Κατηγορία:Ρωμαίοι του 3ου αιώνα
Tupolev I-14

Το **Tupolev I-14** ή **ANT-31** ήταν σοβιετικό μαχητικό αεροσκάφος της δεκαετίας του 1930. Ήταν ένα μονοκινητήριο, μονοθέσιο μονοπλάνο με ανασυρόμενο σύστημα προσγείωσης το οποίο εξαρχής σχεδιάστηκε ώστε να μπορεί να φέρει ισχυρού οπλισμό. Επρόκειτο για ένα από τα πλέον προηγμένα σχέδια της περιόδου και αποφασίστηκε η ένταξή του σε παραγωγή. Παρόλα αυτά κατασκευάστηκαν ελάχιστα I-14 διότι προτιμήθηκε από την Σοβιετική Αεροπορία το ανταγωνιστικό Polikarpov I-16.

## Σχεδιασμός και ανάπτυξη
Το 1932 η Σοβιετική Αεροπορία εξέδωσε προδιαγραφή που περιέγραφε ένα ταχύ μαχητικό μονοπλάνο που θα δρούσε παράλληλα με ευέλικτα αλλά πιο αργά διπλάνα μαχητικά. Το Γραφείο Σχεδιασμού Τουπόλεφ ανέθεσε την ανάπτυξη του αεροσκάφους αυτού σε μια ομάδα με επικεφαλής τον Πάβελ Σουχόι. Η ομάδα του Σουχόι  δημιούργησε το **ANT-31**, ένα χαμηλοπτέρυγο μονοπλάνο με ανασυρόμενο σύστημα προσγείωσης, κλειστό κόκπιτ και δυνατότητα να φέρει ισχυρό οπλισμό.

Είχε μεταλλική άτρακτο τύπου μονοκόκ και πτέρυγες επίσης μεταλλικής κατασκευής. Το πρώτο πρωτότυπο προωθούνταν από αστεροειδή κινητήρα Bristol Mercury, βρετανικής προέλευσης, που μπορούσε να αποδώσει έως και 580 hp. Είχε κάλυμμα τύπου NACA και έστρεφε δίφυλλη ξύλινη έλικα. Ο οπλισμός αποτελούνταν από ένα πολυβόλο PV-1 ενώ υπήρχε δυνατότητα εγκατάστασης δύο πυροβόλων APK-37 κάτω από τις πτέρυγες.

Το ANT-31 πραγματοποίησε την πρώτη του πτήση στις 27 Μαΐου 1933. Αποδείχθηκε ευέλικτο αλλά δύσκολο στον χειρισμό και ο κινητήρας Mercury ήταν ανεπαρκής, ειδικά σε χαμηλά ύψη. Κατόπιν τούτων αποφασίστηκε να κατασκευαστεί και δεύτερο πρωτότυπο, το **I-14bis** (αναφέρεται και ως ANT-31bis ή I-142), το οποίο προωθούνταν από τον ισχυρότερο αμερικανικό κινητήρα Wright Cyclone μέγιστης ισχύος 712 hp, είχε τροποποιημένη πτέρυγα και νέο σύστημα προσγείωσης. Οι επιδόσεις του τροποποιημένου αυτού αεροσκάφους ήταν εξαιρετικές -παρόλο που παρέμενε δύσκολο στον χειρισμό- και έτσι εγκρίθηκε η παραγωγή 55 αεροσκαφών με τον κινητήρα Shvetsov M-25 και οπλισμό αποτελούμενο από δύο πυροβόλα APK-11 και δύο πολυβόλα ShKAS.

## Επιχειρησιακή ιστορία
Το εργοστάσιο GAZ-125 στο Ιρκούτσκ ξεκίνησε να παραδίδει αεροσκάφη τον Νοέμβριο του 1936. Ο οπλισμός τους άλλαξε και αποτελούνταν από ένα μονάχα πολυβόλο ShKAS και ένα πυροβόλο ShVAK των 20 mm αντί των δύο APK-11. Εκείνη την περίοδο το ανταγωνιστικό Polikarpov I-16 παράγονταν ήδη σε μεγάλους αριθμούς και έτσι η παραγωγή των I-14 σταμάτησε έπειτα από την κατασκευή μόλις 18 μονάδων που αποσύρθηκαν σύντομα από την ενεργό δράση.

## Χρήστες

; ΕΣΣΔ
* Σοβιετική Πολεμική Αεροπορία

## Δείτε επίσης

; Συγκρίσιμα αεροσκάφη
*Polikarpov I-16
*Grigorovich IP-1

## Σημειώσεις


## Παραπομπές


## Βιβλιογραφία
* Duffy, Paul and Andrei Kandalov. *Tupolev,: The Man and His Aircraft*. Shrewsbury, UK: Airlife Publishing, 1996. .
* Gunston, Bill. *The Osprey Encyclopedia of Russian Aircraft 1875–1995*. London:Osprey, 1995. .
* Williams, Anthony G. and Emmanuel Gustin.*Flying Guns: World War II*. Shrewsbury, UK: Airlife Publishing, 2003. .

## Εξωτερικοί σύνδεσμοι
* 

I-14
Κατηγορία:Αεροσκάφη του Μεσοπολέμου
Κατηγορία:Εμβολοκινητήρια στρατιωτικά αεροσκάφη
Κατηγορία:Μαχητικά αεροσκάφη
Μυρωμένοι στίχοι

Οι **Μυρωμένοι στίχοι** είναι ποίημα του Έλληνα σατιρικού ποιητή Γεώργιου Σουρή. Το ποίημα, λόγω του άσεμνου λεξιλόγιού του, δε δημοσιεύτηκε τον καιρό του Σουρή. Κυκλοφορούσε μόνο χειρόγραφα, αντιγραμμένο το ένα από το άλλο.  Αργότερα δειλά άρχισαν να εμφανίζονται δημοσιεύματα εδώ κι εκεί. Οι *Μυρωμένοι στίχοι* μελοποιήθηκαν από τον Γιάννη Ζουγανέλη σε τραγούδι του Σπύρου Γραμμένου.

## Δομή
Το ποίημα είναι γραμμένο σε ιαμβικό δεκαπεντασύλλαβο στίχο και αποτελείται από έξι στροφές, τέσσερεις τετράστιχες, μία τρίστιχη και μία δίστιχη. Η ομοιοκαταληξία είναι ζευγαρωτή.

## Περιεχόμενο
Ο ποιητής μέσα από το ποίημά του *Μυρωμένοι στίχοι*, και με τη χρήση σκατολογίας, εκφράζει την έντονη απογοήτευσή του για την κοινωνικοπολιτική πραγματικότητα της Ελλάδας της εποχής του.

## Το ποίημα
Τίποτε δεν απόμεινε στον κόσμο πια για μένα,
όλα βρωμούν τριγύρω μου και φαίνονται χεσμένα.
Όλα σκατά γενήκανε και ο δικός μου κώλος
σκατά εγίνηκε κι αυτός, σκατά ο κόσμος όλος.

Μόνο σκατά φυτρώνουνε στον τόπο αυτό τον άγονο
κι όλοι χεσμένοι είμαστε, σκατάδες στο τετράγωνο.
Μας έρχεται κάθε σκατάς, θαρρούμε πως σωθήκαμε,
μα μόλις φύγει βλέπομε πως αποσκατωθήκαμε.

Σκατά βρωμάει τούτος δω, σκατά βρωμά κι εκείνος,
σκατά βρωμάει το σκατό, σκατά βρωμά κι ο κρίνος.
Σκατά κι εγώ, μες στα σκατά, και με χαρτί χεσμένο
ό, τι κι αν γράψω σαν σκατό προβάλλει σκατωμένο.

Σκατά τα πάντα θεωρώ και χωρίς πια να απορώ,
σκατά μασώ, σκατά ρουφώ, σκατά πάω να χέσω,
απ’ τα σκατά θα σηκωθώ και στα σκατά θα πέσω.

Όταν πεθάνω χέστε με, τα κόλλυβά μου φάτε
Και πάλι ξαναχέστε με και πάλι ξαναφάτε,
μα απ’ τα γέλια τα πολλά κοντεύω ν’ αρρωστήσω
και δεν μπορώ να κρατηθώ, μου φεύγουν από πίσω.

Σκατά ο μεν, σκατά ο δε, σκατά ο κόσμος όλος
κι απ’ το πολύ το χέσιμο μου πόνεσε ο κώλος!

## Παραπομπές


Κατηγορία:Ελληνικά ποιήματα
Άννα-Μαρία Πρίφτη

Η **Άννα-Μαρία Πρίφτη**, γεννημένη στις 24 Μαρτίου 2003 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 182 εκατοστά, αγωνίζεται ως σμολ φόργουορντ και πάουερ φόργουορντ. Έχει αγωνιστεί σε όλα τα ηλικιακά κλιμάκια των αναπτυξιακών εθνικών ομάδων της Ελλάδας.

Παράλληλα με την αθλητική της δραστηριότητα, σπουδάζει στο Πανεπιστήμιο «Λα Σαπιέντσα» της Ρώμης, στο προπτυχιακό πρόγραμμα «Μοριακή Βιολογία, Φαρμακευτική Χημεία και Επιστήμη Υπολογιστών για Φαρμακευτικές Εφαρμογές».

## Στατιστικά διεθνών διοργανώσεων
*Τελευταία ενημέρωση*: *2 Αυγούστου 2025*

### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Πρίφτη παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Πρίφτη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Το 2022 η Πρίφτη πραγματοποίησε εγγραφή στο Πανεπιστήμιο του Σαιντ Λούις. Αγωνίστηκε για πέντε μήνες στην κολλεγιακή ομάδα και παράλληλα ξεκίνησε σπουδές στη Βιοχημεία. Ωστόσο, δεν ολοκλήρωσε τις σπουδές της. Δύο χρόνια αργότερα πραγματοποίησε νέα εγγραφή σε Προπτυχιακό Πρόγραμμα, αυτή τη φορά στο Πανεπιστήμιο «Λα Σαπιέντσα» της Ρώμης στο πρόγραμμα «Μοριακή Βιολογία, Φαρμακευτική Χημεία και Επιστήμη Υπολογιστών για Φαρμακευτικές Εφαρμογές».

## Παραπομπές


## Εξωτερικοί σύνδεσμοι
* Άννα-Μαρία Πρίφτη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης.
* Anna-Maria Prifti, στατιστικά στον επίσημο ιστότοπο της FIBA. 
* Anna-Maria Prifti, στατιστικά στον επίσημο ιστότοπο της FIBA για τις διοργανώσεις 3×3. 
* Anna-Maria Prifti, στατιστικά στον ιστότοπο EuroBasket.com. 
* Anna-Maria Prifti, στατιστικά στον ιστότοπο SofaScore.com. 
* Anna-Maria Prifti, στατιστικά στον ιστότοπο FlashScore.com. 
* Anna-Maria Prifti, στατιστικά στον ιστότοπο ProBallers.com. 
* Anna-Maria Prifti, στατιστικά στον ιστότοπο του Πανεπιστημίου Σαιντ Λούις. 
* Anna-Maria Prifti, στατιστικά στον ιστότοπο του ESPN για το γυναικείο κολλεγιακό πρωτάθλημα. 
* Anna-Maria Prifti, στατιστικά στον ιστότοπο στον ιστότοπο του Sports-Reference για το γυναικείο κολλεγιακό πρωτάθλημα. 
* 
* 
* 
* Άννα-Μαρία Πρίφτη, επίσημος λογαριασμός στο LinkedIn.
* Άννα-Μαρία Πρίφτη, επίσημος λογαριασμός στο TikTok.
* Άννα-Μαρία Πρίφτη, επίσημο κανάλι στο YouTube.

Κατηγορία:Ελληνίδες αθλήτριες της καλαθοσφαίρισης
Κατηγορία:Αλβανίδες καλαθοσφαιρίστριες
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας 3x3 Κ23
Κατηγορία:Καλαθοσφαιρίστριες Εθνικής Ελλάδας 3x3 Κ21
Κατηγορία:Καλαθοσφαιρίστριες Ρουφ '80
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες NCAA
Κατηγορία:Καλαθοσφαιρίστριες Ηλιούπολης
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Σμολ φόργουορντ
Κατηγορία:Πάουερ φόργουορντ
Αμπερντίν (Ουάσινγκτον)

Το **Αμπερντίν** (αγγλικά: *Aberdeen*) είναι πόλη στην κομητεία Γκρέις Χάρμπορ στην πολιτεία Ουάσιγκτον των ΗΠΑ. Ο πληθυσμός της ήταν 17.013 κάτοικοι στην απογραφή του 2020. Η πόλη είναι η πολυπληθέστερη στην κομητεία Γκρέις Χάρμπορ και αποτελεί το οικονομικό κέντρο της περιοχής, συνορεύοντας με τις πόλεις Χόκουιαμ και Κοσμόπολις.

## Γεωγραφία
Το Αμπερντίν βρίσκεται στο ανατολικό άκρο του λιμανιού Γκρέις, κοντά στις εκβολές του ποταμού Τσέχαλις και νοτιοδυτικά των Ολυμπιακά Όρη. Το λιμάνι Γκρέις είναι αξιοσημείωτο ως η βορειότερη γαλικιανή ακτή στην ακτή του Ειρηνικού της Βόρειας Αμερικής, επειδή παρέμεινε απαλλαγμένη από παγετώνες καθ' όλη τη διάρκεια του Τεταρτογενούς λόγω της δυσμενούς τοπογραφίας και των θερμών θερμοκρασιών. Πιστεύεται ότι, κατά τις παγετώδεις περιόδους του Τεταρτογενούς, ο ποταμός Τσέχαλις ήταν ένα σημαντικό καταφύγιο για υδρόβια είδη, όπως και η δυτική ακτή από την Ολυμπιακή Χερσόνησο προς τα νότια για τα φυτά που αργότερα σχημάτισαν το βόρειο τμήμα του εύκρατου τροπικού δάσους του Ειρηνικού σε πρώην παγετώδεις περιοχές.

Σύμφωνα με την Υπηρεσία Απογραφής των Ηνωμένων Πολιτειών, η πόλη έχει συνολική έκταση 12,58 τετραγωνικά μίλια (32,58 km2), εκ των οποίων τα 10,87 τετραγωνικά μίλια (28,15 km2) είναι γη και τα 1,70 τετραγωνικά μίλια (4,40 km2) είναι νερό.

## Παραπομπές


## Εξωτερικοί σύνδεσμοι
* 

Κατηγορία:Πόλεις της πολιτείας Ουάσινγκτον
Nardi FN.305

Το **Nardi FN.305** ήταν ιταλικό μονοκινητήριο εκπαιδευτικό αεροσκάφος/συνδέσμου που ανέπτυξε η εταιρεία Fratelli Nardi.

## Σχεδιασμός και ανάπτυξη
Το πρωτότυπο πραγματοποίησε την πρώτη του πτήση στις 19 Ιανουαρίου 1935. Επρόκειτο για ένα χαμηλοπτέρυγο μονοπλάνο μικτής κατασκευής με ανασυρόμενο σύστημα προσγείωσης. Προωθούνταν από κινητήρα Fiat A.70S που μπορούσε να αποδώσει έως και 200&nbsp;hp. Το αρχικό πρωτότυπο ήταν διθέσιο και είχε κλειστό κόκπιτ ενώ τα επόμενα δύο ολοκληρώθηκαν ως μονοθέσιο εκπαιδευτικό για την μετάπτωση των πιλότων στα μαχητικά και ως διθέσιο αεροσκάφος βασικής εκπαίδευσης αντίστοιχα -και τα δύο με ανοικτά κόκπιτ.

Ακολούθησαν δύο αεροσκάφη με μεγαλύτερη ακτίνα δράσης (FN.305D) τα οποία διέθεταν τον αστεροειδή κινητήρα Walter Bora που μπορούσε να αποδώσει έως και 200&nbsp;hp. Το πρώτο από αυτά ήταν διθέσιο και τον Μάρτιο του 1939 έθεσε παγκόσμιο ρεκόρ όταν πραγματοποίησε πτήση 4463.8&nbsp;km από την Ρώμη στην Αντίς Αμπέμπα με μέση ταχύτητα 240&nbsp;km/h. Το δεύτερο FN.305D ήταν μονοθέσιο και πωλήθηκε στη Γιουγκοσλαβία.

Στη συνέχεια αποφασίστηκε να αντικατασταθεί ο κινητήρας A.70S από τον Alfa Romeo 115 και με αυτή τη διαμόρφωση το αεροσκάφος εντάχθηκε σε παραγωγή ως FN.305A από την Piaggio καθώς η Fratelli Nardi δεν είχε επαρκείς εγκαταστάσεις για να καλύψει τη ζήτηση, που αφορούσε στην κατασκευή 258 αεροσκαφών για την Ιταλική Βασιλική Αεροπορία. Επίσης πωλήθηκαν εννέα αεροσκάφη στη Χιλή και 31 στη Ρουμανία. Η ρουμανική εταιρεία SET κατασκεύασε επιπλέον 124 FN.305 κατόπιν αδείας. Η Ουγγαρία επίσης παράγγειλε 50 αεροσκάφη. Η μεγαλύτερη παραγγελία προήλθε από τη Γαλλία, όμως τελικά παραδόθηκαν μόνο 41 αεροσκάφη εξαιτίας της εισόδου της Ιταλίας στον Β΄ Παγκόσμιο Πόλεμο. Χρησιμοποιήθηκαν ως αεροσκάφη συνδέσμου ή ως εκπαιδευτικά.

## Εκδόσεις
;FN.305
:Πρωτότυπο

;FN.305A
:Διθέσιο εκπαιδευτικό (κύρια έκδοση που εντάχθηκε σε παραγωγή).

;FN.305B
:Μονοθέσιο με ανοικτό κόκπιτ.

;FN.305C
:Μονοθέσιο με κλειστό κόκπιτ.

;FN.305D
:Δύο αεροσκάφη με μεγαλύτερη ακτίνα δράσης, προωθούμενα από τον κινητήρα Walter Bora.

## Χρήστες

;Γαλλία
*Η Γαλλική Πολεμική Αεροπορία παρέλαβε 41 αεροσκάφη.

;Βασίλειο της Ουγγαρίας
*Η Ουγγρική Βασιλική Αεροπορία παρέλαβε 50 αεροσκάφη.

;Βασίλειο της Ιταλίας
*Η Ιταλική Βασιλική Αεροπορία (*Regia Aeronautica*) παρέλαβε 285 αεροσκάφη.

;Ιταλία
*Μεταπολεμικά η Ιταλική Πολεμική Αεροπορία (*Aeronautica Militare Italiana*) διατήρησε σε υπηρεσία δέκα αεροσκάφη μέχρι το 1948

;Ρουμανία
*Η Ρουμανική Βασιλική Αεροπορία αγόρασε 31 αεροσκάφη από την Ιταλία ενώ πολύ περισσότερα κατασκευάστηκαν εγχώρια κατόπιν αδείας.

;Χιλή
*Η Πολεμική Αεροπορία της Χιλής παρέλαβε εννέα αεροσκάφη.

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι
* 

FN.305
Κατηγορία:Εκπαιδευτικά αεροσκάφη
Κατηγορία:Αεροσκάφη συνδέσμου
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κανδιδιανός (γιος του Γαλερίου)

Ο **Κανδιδιανός**, λατιν.  Gaius Valerius Candidianus (π. 296 – 313) ήταν νόθος γιος του Ρωμαίου Αυτοκράτορα Γαλέριου και θετός γιος της Γαλερίας Βαλερίας, νόμιμης συζύγου του Γαλέριου και κόρης του Διοκλητιανού και της Πρίσκας.

## Βιογραφία
Ο Κανδιδιανός ήταν γιος του Γαλέριου και μίας παλλακίδας, της οποίας το όνομα δεν έχει καταγραφεί. Αργότερα υιοθετήθηκε από τη νόμιμη σύζυγο του Γαλέριου, Γαλερία Βαλερία, η οποία δεν είχε δικά της παιδιά.  Ο Λακτάντιος αναφέρει ότι ο Γαλέριος σκόπευε να κάνει τον Κανδιδιανό Καίσαρα, δηλ. νεότερο Αυτοκράτορα, κατά τον εορτασμό των δύο ετών εξουσίας του () το 312. Ωστόσο ο Γαλέριος απεβίωσε το 311, ενώ βρίσκονταν σε εξέλιξη οι προετοιμασίες για τον εορτασμό, και την Ανατολή μοιράστηκαν ο Μαξιμίνος Δάιας καίσαρας στην Ανατολή και ο Λικίνιος Αύγουστος στη Δύση. 

Μαζί με τον Σεβηριανό, γιο του αποβιώσαντος Βαλερίου Σεβήρου Αυτοκράτορα στη Δύση, ο Κανδιδιανός φοβήθηκε τις προθέσεις τού Λικίνιου και κατέφυγε στην αυλή του εξαδέλφου του Μαξιμίνου Δάια, όπου διέμενε μέχρι το 313. Πιθανότατα περίπου εκείνη την εποχή ο νεαρός Κανδιδιανός μνηστεύθηκε την κόρη τού Δάια, η οποία ήταν επτά ετών τότε. 

Ο Κανδιδιανός συνελήφθη το 313, αφού ο Λικίνιος σκότωσε τον Δάια σε έναν εμφύλιο πόλεμο. Σύμφωνα με τον Λακτάντιο, ο Κανδιδιανός παρουσιάστηκε στην Αυλή του Λικινίου και έγινε δεκτός με τιμές. Ωστόσο, μόλις ο νεαρός ένιωσε ασφαλής, ο Λικίνιος τον εκτέλεσε. Η ανώνυμη αρραβωνιαστικιά του και ο αδελφός της, Μάξιμος, έχασαν επίσης τη ζωή τους.

## Αναφορές

## Πηγές
* Λακτάντιος. Lord Hailes (μτφρ.) (2021) ''On the Deaths of the Persecutors: A Translation of De Mortibus Persecutorum by Lucius Cæcilius Firmianus Lactantius'' Evolution Publishing, Merchantville, NJ , σελ.&nbsp;91
* Mackay, Christopher S. «Ο Λακτάντιος και η διαδοχή στον Διοκλητιανό». ''Classical Philology'', τόμος 94, αρ. 2, 1999, σελ.&nbsp;198–209. JSTOR. Πρόσβαση στις 15 Μαΐου 2021.
* Leadbetter, William Lewis. ''Ο Γαλέριος και η Διαθήκη του Διοκλητιανού'' . Ηνωμένο Βασίλειο, Taylor & Francis, 2009.

Κατηγορία:Ρωμαίοι του 4ου αιώνα
Φλάβιος Σεβηριανός

Ο **Φλάβιος Σεβηριανός**, λατιν.: *Flavius Severianus* (απεβ. το 313) ήταν γιος του Ρωμαίου Αυτοκράτορα της Δύσης Φλ. Βαλέριου Σεβήρου.

Πρακτικά όλα όσα γνωρίζουμε για τον Φλάβιο Σεβηριανό προέρχονται από τον Λακτάντιο. 

## Βιογραφία
Μετά το τέλος τού Βαλέριου Σεβήρου του το 307 στην Ιταλία, έχοντας παραδοθεί στους αντιπάλους του Μαξιμιανό της Δύσης και τον γιο εκείνου Μαξέντιο, ο νεαρός γιος του Βαλέριου Σεβήρου, Φλ. Σεβηριανός, αναζήτησε καταφύγιο στο Ανατολικό τμήμα της Αυτοκρατορίας υπό τον Γαλέριο. Όταν ο Γαλέριος απεβίωσε το 311, ο Σεβηριανός υποψιάστηκε ότι ο Λικίνιος σκόπευε να τον βλάψει, ως πιθανό αντίπαλο στις φιλοδοξίες του να κυβερνήσει την Ανατολή, και έτσι κατέφυγε στην Ασία, στον ανιψιό του Γαλερίου, τον Μαξιμίνο Δάια καίσαρα της Ανατολής, ο οποίος τον έκανε *praeses* (κυβερνήτη) της επαρχίας της Ισαυρίας. 

Τον Αύγουστο του 313 ο Μαξιμίνος Δάιας κήρυξε πόλεμο εναντίον του Λικίνιου. Ο Σεβηριανός τον συνόδευσε σε αυτή την εκστρατεία, η οποία κατέληξε σε ήττα του Δάια. Ο Σεβηριανός συνελήφθη μετά το τέλος τού Δάια, και ο Λικίνιος τον εκτέλεσε, με το πρόσχημα ότι ο Σεβηριανός σκόπευε να αναλάβει ο ίδιος το αυτοκρατορικό αξίωμα. 

## Αναφορές

Κατηγορία:Εκτελεσθέντες Αρχαίοι Ρωμαίοι
Κατηγορία:Φλάβιοι
Κατηγορία:Δυναστεία του Κωνσταντίνου
Κατηγορία:Ρωμαίοι του 4ου αιώνα
Αντιπρόεδρος της Σιέρα Λεόνε

Ο **αντιπρόεδρος της Σιέρα Λεόνε** είναι ο δεύτερος ανώτερος κυβερνητικός αξιωματούχος στο εκτελεστικό σκέλος της κυβέρνησης της Δημοκρατίας της Σιέρα Λεόνε, μετά τον πρόεδρο. Η μόνη συνταγματική εξουσία του αντιπροέδρου είναι να διαδέχεται άμεσα τον πρόεδρο της Σιέρα Λεόνε σε περίπτωση που ο πρόεδρος παραιτηθεί ή απομακρυνθεί από το αξίωμα από το κοινοβούλιο. Πέραν τούτου, οι εξουσίες του αντιπροέδρου εξαρτώνται από τον ρόλο που του αναθέτει ο πρόεδρος.

Ο αντιπρόεδρος της Σιέρα Λεόνε είναι η δεύτερη θέση σε επιρροή στην κυβέρνηση της Σιέρα Λεόνε, μετά τον πρόεδρο. Ο νυν αντιπρόεδρος της Σιέρα Λεόνε είναι ο Μοχάμεντ Τζουλντέχ Τζαλόχ, μέλος του κυβερνώντος Λαϊκού Κόμματος· ορκίστηκε αντιπρόεδρος στις 4 Απριλίου 2018, μετά τη νίκη του Τζαλόχ και του Τζούλιους Μαάντα Μπίο στο προεδρικό ψηφοδέλτιο των προεδρικών εκλογών του 2018.

## Ασφάλεια
Ο αντιπρόεδρος της Σιέρα Λεόνε προστατεύεται από μια ειδική μονάδα αστυνομικών του τμήματος επιχειρησιακής υποστήριξης της Αστυνομίας της Σιέρα Λεόνε.

## Ιστορία
Όταν η Σιέρα Λεόνε ανακηρύχθηκε δημοκρατία το 1971 από τον τότε πρωθυπουργό Σιάκα Στίβενς, δημιουργήθηκε η θέση του αντιπροέδρου. Πρώτος αντιπρόεδρος ήταν ο Σόρι Ιμπραχίμ Κορόμα.

## Καθήκοντα
Τα καθήκοντα του αντιπροέδρου είναι:

Κύριος βοηθός του προέδρου της Σιέρα Λεόνε,

Αναπλήρωση του προέδρου όταν απουσιάζει από τη Σιέρα Λεόνε ή είναι ανίκανος να ασκήσει τα καθήκοντά του,

Έλεγχος των μετακινήσεων των πολιτών στις περιοχές προστασίας διαμαντιών,

Αρμοδιότητες σχετικές με Επιτροπές Αδειών,

Διάφορες επαφές με μη πολίτες της Δημοκρατίας,

Εποπτεία του Υπουργικού Συμβουλίου,

Οποιοδήποτε άλλο καθήκον του ανατεθεί από τον πρόεδρο.

## Κατάλογος αντιπροέδρων
## Αντιπρόεδροι
  
  
### Αντιπρόεδροι

## Αναπληρωτές ηγέτες στρατιωτικών κυβερνήσεων

## Παραπομπές



Αντιπρο
Λία

Το **Λία** ή **Λεία** είναι ένα γυναικείο όνομα. Στα Ελληνικά, μπορεί να είναι χαϊδευτικό διαφόρων ονομάτων, όπως Αγλαΐα, Αμαλία, Ανατολή, Αυρηλία, Βασιλεία, Ευαγγελία, Ευλαλία, Ζουμπουλία, Ιουλία, Κοραλία, Κορνηλία, Ναταλία, Οφηλία, Ροζαλία, Τριανταφυλλιά. 

## Άτομα με το όνομα Λία

* Λία Αργυριάδου (Τριανταφυλλιά Αργυριάδου, 1959-1994), Ελληνίδα δημοσιογράφος και συγγραφέας 
* Λία Βέρου (1986-), Ελληνίδα προγραμματίστρια 
* Λία Βίσση (Ολυμπία Βίσση, 1955-), Κύπρια τραγουδίστρια και τραγουδοποιός 
* Λεία Βιτάλη (1961-), Ελληνίδα συγγραφέας 
* Λία Γεωργιάδη (1943-), Κύπρια πολιτικός 
* Λία Γκεράσκινα (1910-2010), Ρωσίδα συγγραφέας και δημοσιογράφος 
* Λία Γκουζίνη (Βασιλεία Γκουζίνη, 1975-), Ελληνίδα καλαθοσφαιρίστρια και προπονήτρια 
* Λία Γκρίνφελντ (1954-), Ισραηλινοαμερικανίδα κοινωνιολόγος 
* Λία Γουίλιαμσον (1997-), Βρετανίδα ποδοσφαιρίστρια 
* Λία Κέιτ (1992-), Αμερικανίδα τραγουδίστρια 
* Λία Μεγάλου-Σεφεριάδη (1945-), Ελληνίδα συγγραφέας 
* Λία Μισέλ (1986-), Αμερικανίδα ηθοποιός, τραγουδίστρια και συνθέτρια 
* Λία Μανολίου (1932–1998), Ρουμάνα δισκοβόλος, η μεγαλύτερη σε ηλικία χρυσή ολυμπιονίκης 
* Λία Ολγκούτα Βασιλέσκου (1974-), Ρουμάνα πολιτικός 
* Λεία Χατζοπούλου-Καραβία (1932-), Ελληνίδα συγγραφέας 

## Φανταστικοί χαρακτήρες

* Λία (Ίντα Χριστινάκη), η αγαπημένη του Αλέκου (Μιχάλης Νικολόπουλος) τον οποίο όμως προσποιείται ότι δεν αγαπά για χάρη της άρρωστης αδελφής της (Μαλβίνα Κάλβου), που τον θέλει για τον εαυτό της, στο αισθηματικό δράμα *[[Το τραγούδι του πόνου]]* (1953) του Ντίμη Δαδήρα σε σενάριο Μάνθου Κέτση 
* Λία (Νέλλη Παππά), Ελληνίδα του εξωτερικού με την οποία διασκεδάζει ο Μάχος (Νίκος Ρίζος) στα Καμένα Βούρλα στην κωμωδία ''Ο Κλέαρχος, η Μαρίνα και ο κοντός'' (1961) σε σκηνοθεσία Νίκου Τσιφόρου και σενάριο του ίδιου και του Πολύβιου Βασιλειάδη με βάση το ομότιτλο θεατρικό τους έργο 
* Λία Καραλέοντος (Ρένα Βλαχοπούλου), σύζυγος ενός απόστρατου στρατηγού (Διονύσης Παπαγιαννόπουλος) ο οποίος ηγείται ενός οργανισμού όπου γίνονται οικονιμικές ατασθαλίες στην κωμωδία ''Φωνάζει ο κλέφτης'' του Γιάννη Δαλιανίδη από το ομότιτλο θεατρικό έργο του Δημήτρη Ψαθά 
* Λία Κούρτη (Μάρθα Καραγιάννη), νεαρή κοπέλα που κάνει τα πρώτα της βήματα στο θέατρο και ερωτεύεται έναν σμηνίτη τραγουδιστή (Γιάννης Βογιατζής), στη μουσική κωμωδία *[[Ραντεβού στον αέρα (ταινία, 1966)|Ραντεβού στον αέρα]]* (1966) του Γιάννη Δαλιανίδη 
* Λία Μουρούζη (Μαίρη Χρονοπούλου) μεγαλοαστή σύζυγος ενός πρώην πιλότου ο οποίος το έχει ρίξει στο ποτό και τη χαρτοπαιξία, στο κοινωνικό δράμα *[[Κοινωνία, ώρα μηδέν]]* (1966) σε σκηνοθεσία Ντίνου Δημόπουλου και σενάριο Νίκου Φώσκολου 
* Λία Χατζή (Χριστίνα Θεοδωροπούλου), η κομμώτρια μιας παρέας γυναικών που ζουν σε μια επαρχιακή πόλη στην κωμωδία *[[Θηλυκή εταιρεία]]* (1999) του Νίκου Περάκη και σενάριο του ίδιου και της Κατερίνας Μπέη 

## Δείτε επίσης

* Λία (παραλία)
* Πριγκίπισσα Λέια

## Παραπομπές

Κατηγορία:Γυναικεία ονόματα
Κατηγορία:Υποκοριστικά ονόματα
Άντριαν Νίκολας

μικρογραφία|Το πυραμιδικό σχέδιο του Ντα Βίντσι από περίπου το 1485, επιτυχώς δοκιμασμένο το 2000 από τον Άντριαν Νίκολας.
Ο **Άντριαν Νίκολας** (, 4 Μαρτίου 1962 - 17 Σεπτεμβρίου 2005) ήταν Βρετανός αλεξιπτωτιστής ελεύθερης πτώσης, που ολοκλήρωσε πάνω από 8.000 άλματα σε 30 χώρες.

Είναι γνωστός για την επιτυχή δοκιμή του τον Ιούλιο του 2000 του σχεδιασμού αλεξίπτωτου του Λεονάρντο ντα Βίντσι (1452-1519), αποδεικνύοντας σε αναδρομή ότι είναι το πρώτο λειτουργικό αλεξίπτωτο στον κόσμο. Ένα τροποποιημένο πυραμιδικό σχέδιο δοκιμάστηκε αργότερα με επιτυχία και από τον Ελβετό συνάδελφο του, Ολιβιέ Βιετό-Τεπά.

## Παγκόσμια ρεκόρ
Στις 12 Μαρτίου 1999, ο Νίκολας πήδηξε από αεροπλάνο σε ύψος 10.930 μέτρων (35.850 πόδια). «Πέταξε» για 4 λεπτά, 55 δευτερόλεπτα και κάλυψε μια απόσταση 16 χιλιομέτρων, καθιερώνοντας νέα παγκόσμια ρεκόρ για τη μεγαλύτερη πτώση και την πιο μακρινή πτήση ανθρώπου. Κατά τη διάρκεια της προσπάθειας, η βαλβίδα εξάτμισης της μάσκας οξυγόνου του πάγωσε, εμποδίζοντάς τον να αναπνεύσει σωστά για περίπου τέσσερα λεπτά.

## Θάνατος
Στις 17 Σεπτεμβρίου 2005, ο Νίκολας έκανε άλμα στο Τέσελ, στις Κάτω Χώρες. Κατά τη διάρκεια ενός υψηλής ταχύτητας ελιγμού προσγείωσης, η αυτόματη συσκευή ενεργοποίησης του ενεργοποιήθηκε περίπου 230 μέτρα πάνω από το έδαφος και άνοιξε το εφεδρικό αλεξίπτωτό του. Προσπάθησε να διορθώσει την κατάσταση απελευθερώνοντας το κύριο αλεξίπτωτό του, ωστόσο, χτύπησε στο έδαφος αρκετά δυνατά και πέθανε στο σημείο ως αποτέλεσμα των τραυματισμών του.

## Παραπομπές


## Εξωτερικοί σύνδεσμοι
* 
* 
* Dropzone.com: Fatality Incident Discussion

Κατηγορία:Αλεξιπτωτιστές
Κατηγορία:Βρετανοί αθλητές
Κατηγορία:Κάτοχοι παγκόσμιων ρεκόρ σε αθλήματα
Κηπούλα Λακωνίας

Η **Κηπούλα** είναι χωριό της τοπικής κοινότητας Κούνου, της δημοτικής ενότητας (τέως δήμου) Οιτύλου, του δήμου Ανατολικής Μάνης, της περιφερειακής ενότητας (τέως νομού) Λακωνίας, στην περιφέρεια Πελοποννήσου. Είναι κτισμένο σε υψόμετρο 190 μέτρων και έχει χαρακτηριστεί παραδοσιακός οικισμός.

## Ιστορικά στοιχεία
Είναι πιθανόν το χωριό να βρίσκεται στη θέση της αρχαίας πόλης Ιππόλα, με το σύγχρονο όνομα του οικισμού να είναι παραφθορά του αρχαίου ονόματος.
Στη θέση Ανωπούλα, έχουν βρεθεί κατάλοιπα βυζαντινού οικισμού. Στο χωριό σώζεται ο ναός του Αγίου Νικήτα, που χρονολογείται από τον 10ο αιώνα, και ο ναός των Αγίων Αναργύρων, του 1265. Η παλαιότερη μνεία στον οικισμό γίνεται στον κατάλογο χωριών της Μάνης του 1618 που συντάχθηκε για τον δούκα του Νεβέρ ανάμεσα στους οικισμούς της Κάτω Μάνης ως chipoulla με 30 νοικοκυριά.

Αναφέρεται επίσης σε υπόμνημα του 1655 το οποίο φυλάσσεται στο Γενικό Αρχείο του Σιμάνκας ως Chipulà. Στον κώδικά του Muazzo το 1695 αναφέρεται ως villa Cripula με 48 μάχιμους άνδρες, ενώ στην ενετική απογραφή του Grimani το 1700 αναφέρεται ως Cipulla με 22 νοικοκυριά και 93 κατοίκους. Το χωριό αναφέρεται επίσης στη Χωρογραφία του Πιερ-Αντόνιο Πασίφικο το 1700 ως Chipula και σε φορολογικό κατάστιχο του 1692 ως Chipula. Το χωριό αναφέρεται ως Κηπούλα στο ποίημα του Νηφάκη *Ιστορία της Μάνης όλης, ήθη, χωρία και ιντράδες δια στίχων πολιτικών* του 1798. Στο έγγραφο *Etat du Magne* (Η κατάσταση της Μάνης) του 1813 που εστάλη από τον Γάλλο πρόξενο μετεφρασμένο από τον πίνακα κάποιου Μανιάτη οπλαρχηγού ως Micula με 100 μάχιμους άντρες.

Στην στατιστική της γαλλικής Επιστημονικής Αποστολής του 1829 αναφέρεται ως Kipoula στην περιοχή της Μαΐνης με 20 νοικοκυριά. Στην απογραφή του 1844 αναφέρεται ως Κηπούλα με 199 κατοίκους. Στην απογραφή του 1861 η Κηπούλα είχε 225 κατοίκους, στην απογραφή του 1879 είχε 191 κατοίκους και στην απογραφή του 1907 είχε 258 κατοίκους.

Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
* Ο ναός του Αγίου Δημητρίου είναι μονόκλιτος. Στο εσωτερικό του σώζονται μεταβυζαντινές τοιχογραφίες του 18ου αιώνα και γλυπτό τέμπλο. Γύρω από το ναό άρχισε να κτίζεται το 1904 ένας μεγαλύτερος ναός, ο οποίος όμως έχει μείνει ημιτελής, χωρίς στέγη.
* Ο ναός του Αγίου Νικήτα βρίσκεται στη θέση Άνω Πούλα. Είναι μονόκλιτος ναός με τοιχογραφίες σε δύο στρώματα, τα οποία χρονολογούνται από τον 10ο και τον 13ο αιώνα.
* Στην Άνω Πούλα σώζονται κατάλοιπα βυζαντινού κάστρου.

## Παραπομπές


## Πηγές
* 

Κατηγορία:Χωριά της περιφερειακής ενότητας Λακωνίας
Κατηγορία:Δήμος Ανατολικής Μάνης